Na temelju članka 107. Zakona o odgoju i obrazovanju u osnovnim i srednjim školama (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23; u daljnjem tekstu: Zakon) i članka 6. Pravilnika o načinu, postupku i vrednovanju kandidata pri zapošljavanju u Osnovnoj školi Galovac (u daljnjem tekstu: Pravilnik), ravnatelj Osnovne škole Galovac objavljuje

**NATJEČAJ**

**za prijem radnika na radno mjesto**

1. **UČITELJ/ICA RAZREDNE NASTAVE**, na neodređeno, puno radno vrijeme, 40 sati tjedno – jedan (1) izvršitelj/ica u Područnoj Školi Gorica

Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školi mora ispunjavati i posebne uvjete za zasnivanje radnog odnosa utvrđene člankom 105. Zakona i posebne uvjete utvrđene Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19, 75/20) i to:

1. poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada,
2. da je završio/la sveučilišni integrirani prijediplomski i diplomski studij za učitelje ili sveučilišni diplomski studij za učitelje ili stručni četverogodišnji studij za učitelje kojim se stječe 240 ECTS bodova ili četverogodišnji dodiplomski stručni studij kojim je stečena visoka stručna sprema u skladu s ranijim propisima.

Ako se na natječaj ne javi osoba koja ispunjava uvjete, radni odnos se može zasnovati sa osobom koja ima odgovarajuću razinu i vrstu obrazovanja, a nema potrebne pedagoške kompetencije uz uvjet stjecanja tih kompetencija.

**Uz vlastoručno potpisanu molbu, kandidati su dužni priložiti:**

* životopis
* diploma odnosno dokaz o stečenoj stručnoj spremi
* dokaz o državljanstvu
* uvjerenje da nije pod istragom i da se protiv kandidata ne vodi kazneni postupak prema članku 106. Zakona, rok izdavanja staro od dana raspisivanja natječaja, a najduže do 6 mjeseci
* elektronički zapis ili potvrda o podacima evidentiranim u matičnoj evidenciji HZMO-a

Sukladno Pravilniku, kandidati mogu ostvariti i dodatne bodove, i to:

* za ostvareno napredovanje u struci: savjetnik - 3 boda, mentor - 2 boda,
* za osobne kompetencije stečene na edukacijama, konferencijama, kongresima i savjetovanjima iz područja odgoja i obrazovanja i to najmanje 5 potvrda - 1 bod
* za sudjelovanje u školskim projektima i fondovima EU, najmanje 3 potvrde – 1 bod
* za ostvareni uspjeh tijekom studija, za rektorovu ili drugu vrijednu nagradu – 1 bod.

Ukoliko kandidat u natječajnoj prijavi ne dostavi navedene dokaze, neće ostvariti dodatne bodove.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23), članku 48. stavku 1.-3. Zakona o civilnim stradalnicima iz Domovinskog rata (NN 84/21), članku 48. f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona o hrvatskim braniteljima iz Domovinskog rata i članovima njihovih obitelji) dostupne na poveznici Ministarstva hrvatskih branitelja:

<https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl. 49. st. 1. Zakona Zakona o civilnim stradalnicima iz Domovinskog rata) dostupne na poveznici Ministarstva hrvatskih branitelja: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Na ovaj natječaj se ravnopravno natječu osobe oba spola.

**Natječaj je objavljen 07. listopada 2024.g., a rok za prijave je 15. listopada 2024.g.**

Prijave na natječaj se podnose u roku 8 dana od dana objave natječaja neposredno ili poštom na adresu:

**Osnovna škola Galovac**

**Galovac 175**

**23222 Zemunik (za natječaj)**

Nepotpune i nepravovremene prijave neće se razmatrati.

Sva dokumentacija se dostavlja u preslikama, a zaprimljenu dokumentaciju ne vraćamo kandidatima.

U skladu s Pravilnikom o načinu, postupku i vrednovanju kandidata pri zapošljavanju OŠ Galovac, kandidatima koji ispunjavaju sve uvjete iz natječaja i koji su dostavili potpune i pravovremene prijave na natječaj, na e-mail adresu navedenu u prijavi na natječaj poslat će se obavijest o područjima, načinu, mjestu i vremenu održavanja postupka vrednovanja kandidata, ukoliko bude potrebe za istim.

Ukoliko se kandidat ne pojavi na vrednovanju, smatrat će se da je odustao od prijave na natječaj.

O konačnom rezultatu natječaja kandidati će biti obaviješteni putem mrežne stranice Škole u rubrici ''natječaji'' <http://www.os-galovac.skole.hr/natje_aji> nakon donošenja Odluke o izboru.

Prijavom na natječaj kandidat daje izričitu privolu Školi da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka.

KLASA: 112-01/24-01/56

URBROJ: 2198-1-24-24-6

U Galovcu, 07. listopada 2024.g.

Ravnatelj:

Josip Lučić, dipl. ing.